POZIV ZA

**Stručnjaka/trenera za provođenje webinara na temu prevencije nasilja u digitalnom okruženju za nastavnike/odgajatelje/osoblje osnovnih, srednjih škola i predškolskih ustavnova na teritoriju cijele Bosne i Hercegovine**

**(više izvršilaca)**

**Poštovani,**

**Pozivamo Vas da dostavite ponudu za pružanje usluge** stručnjaka/trenera za provođenje webinara za nastavnike/odgajatelje/osoblje osnovnih, srednjih škola i predškolskih ustanova na teritoriju cijele Bosne i Hercegovine.

**Akrivnosti i obaveze koje treba obavljati u okviru izvršavanja posla trenera na webinaru, predstavljeni su u dokumentu „Opis posla“ koji je priložen kao sastavni dio ovog poziva.**

**Prijava na poziv treba sadržavati CV sa referencama i popunjen formular koji sadrži finansijsku ponudu – neto iznos po treningu.**

**Molimo Vas da prijavu dostavite na e-mail** [sarajevo@mfs-emmaus.ba](mailto:sarajevo@mfs-emmaus.ba) **najkasnije do 20.11.2020. godine sa naznakom prijava na poziv – Angažman stručnjaka/trenera za provođenje webinara za nastavnike/odgajatelje/osoblje osnovnih, srednjih škola i predškolskih ustanova.**

**Obzirom da je za održavanje webinara potreban veći broj trenera, biće selektovani oni eksperti čije iskustvo je najprikladnije za izvođenje navedenih webinara za određene ciljne skupine.**

**OPIS USLUGE**

**Angažman stručnjaka/trenera za provođenje webinara za nastavnike/odgajatelje/osoblje osnovnih, srednjih škola i predškolskih ustanova na teritoriju cijele Bosne i Hercegovine**

**OSNOVNE INFORMACIJE**

1. **Projekti**

Webinari se provode u sklopu tri projekta:

1. **„Zaustavimo nasilje nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC)“ koji MFS-EMMAUS implementira u partnerstvu s UNICEF-om i Save the Children-om;**
2. **“Prevencija nasilja nad djecom i rodno zasnovanog nasilja u digitalnom okruženju u Bosni i Hercegovini” koji MFS-EMMAUS implementira u partnerstvu Švedskom organizacijom Praktisk Solidaritet, uz podršku SIDA-e (Švedske agencije za međunarodni razvoj i saradnju);**
3. **„Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“ koji MFS-EMMAUS implementira uz podršku UNICEF-a BiH i Vlade Švedske.**
4. **Geografsko područje projekta**

Bosna i Hercegovina

1. **Naručilac usluga**

Međunarodni forum solidarnosti – EMMAUS (MFS – EMMAUS)

1. **Ciljne grupe projekata:**

* Djeca/učenici;
* Mladi;
* Roditelji/vijeća roditelja osnovnih i srednjih škola;
* Učitelji, nastavnici, odgajatelji, pedagozi i školska uprava u školama.
* Nastavnici/ce koji rade s djecom s teškoćama u razvoju;
* Odgajatelji/ice i vaspitači/ce;
* Socijalni radnici/ce;
* Predstavnici policijskih agencija;
* Zdravstveni radnici.

1. **Općenito o projektima**
2. Projekat „Zaustavimo nasilje nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC)“ - BiH konzorcijum za zaštitu djece, koji čine UNICEF BiH, Save the Children i MFS – EMMAUS, 2018. godine započeo je realizaciju trogodišnje incijative uz podršku fonda za globalno partnerstvo (eng. Global Partnership Fund)**. Svrha incijative je prevencija nasilja nad djecom u digitalnom okruženju kroz podršku vlastima, institucijama i profesionalcima u Bosni i Hercegovini da unaprijede postojeće i razviju nove mehanizme rada. U cilju unapređenja saradnje među akterima u sferi zaštite djeteta i daljeg jačanja sistema za borbu protiv seksualnog nasilja i drugih oblika zlostavljanja djece u digitalnom okruženju, aktivnosti su planirane na četiri nivoa: individualni, društveni, nivo industrije i sistemski nivo.** U sklopu projekta je osnovan prvi Centar za sigurni internet u Bosni i Hercegovini kroz unaprijeđenu web platform [www.sigurnodijete.ba](http://www.sigurnodijete.ba) putem koje je omogućeno prijavljivanje neprimjerenog sazdržaja na internetu. Također, pokrenuta je i besplatna telefonska linija “Helpline” (0800 22323) koja stoji na raspolaganju za svu djecu, njihove roditelje i ostale građane da potraže besplatnu podršku i savjet ukoliko su bili žrtve nasilja u digitalnom okruženju. Centar za sigurni internet također ima ulogu podizanja svijesti, te organizira različite edukacije za djecu, roditelje, nastavnike i druge profesionalce. Pored toga, Centar za sigurni internet razvija niz edukativnih materijala i alata namjenjenih djeci različitih uzrasta;
3. Projekat “Prevencija nasilja nad djecom i rodno zasnovanog nasilja u digitalnom okruženju u Bosni i Hercegovini” – MFS-EMMAUS implementira u partnerstvu Švedskom organizacijom Praktisk Solidaritet, uz podršku SIDA-e (Švedske agencije za međunarodni razvoj i saradnju). Cilj projekta je sprječavanje nasilja u digitalnom okruženju i rodno zasnovanog nasilja u digitalnom okruženju nad djecom u BiH jačanjem kapaciteta djece, mladih, roditelja, nastavnika i ostalih relevantnih profesionalaca, kao i ohrabrivanje djece i ostalih građana da u većoj mjeri doprinesu identificiranju i prijavljivanju slučajeva nasilja nad djecom u BiH;
4. Projekat „Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja“ koji MFS-EMMAUS implementira uz podršku UNICEF-a BiH i Vlade Švedske. Cilj projekta je sprječavanje nasilja nad djecom u BiH jačanjem kapaciteta djece, mladih, roditelja, nastavnika i ostalih relevantnih profesionalaca, kao i ohrabrivanje djece i ostalih građana da u većoj mjeri doprinesu identificiranju i prijavljivanju slučajeva nasilja nad djecom u BiH. Projektom je predviđen niz edukativnih i promotivnih aktivnosti koje za cilj imaju edukaciju različitih ciljnih skupina o prevenciji svih oblika nasilja nad djecom kao mobilna aplikacija, animirani film, slikovnica itd. Pored takvih aktivnosti, također je planiran niz edukativnih radionica koje će biti prilagođene različitim ciljnim skupinama.
5. **Ciljevi webinara**

Kroz webinare je ciljnoj grupi/ama potrebno predstaviti:

* prednosti/opasnosti vezane za korištenje interneta i digitalnih tehnologija;
* vrste i oblike nasilja (uklj. rodno zasnovano nasilje) u digitalnom okruženju;
* fenomenologiju vezanu za nasilje u digitalnom okruženju (cyberbullying, grooming, sexting, sextortion, livestreaming);
* preventivne mjere i mjere zaštite u digitalnom okruženju;
* pojmove medijska i informatička pismenost;
* platformu Centra za sigurni internet i objasniti njegovu ulogu;
* mehanizme prijavljivanja nasilja u digitalnom okruženju;
* studiju slučaja/primjere iz prakse;
* uključiti učesnike da iznesu svoje probleme s kojima se susreću u digitalnom okruženju (kao nastavnici) i pružiti savjete kako pristupiti rješavanju navedenih problema.

U izvođenje jednog dijela webinara će biti uključeni članovi/ice Omladinskog panela Centra za sigurni internet. Predstavnik/ica Omladinskog panela će zajedno sa predavačem učestvovati u webinaru i predstaviti probleme s kojima se susreću mladi u digitalnom okruženju. Cilj je razmjena iskustava, poticanje bolje komunikacije među učenicima i nastavnicima i bolje razumijevanje problema s kojima se susreću djeca i mladi koristeći digitalne tehnologije.

1. **Opis posla i angažmana:**

**Odgovornosti stručnjaka/trenera za provođenje webinara za nastavnike:**

* **u saradnji sa timom MFS – EMMAUS-a pripremiti pregled sadržaja tematskih cjelina obuke i načina prezentacije istih prema učesnicima;**
* **u saradnji sa drugim trenerima i timom MFS – EMMAUS posložiti tematske cjeline i sastaviti plan/dnevni red po kojem će se odvijati obuka;**
* **u saradnji sa MFS-EMMAUS-om okupiti učesnike i dogovoriti tehničke detalje implementacije webinara;**
* **u koordinaciji sa drugim trenerima/članovima Omladinskog panela implementirati obuku sa učesnicima.**

**Svi detalji vezani za izvođenje obuka će biti definisani Ugovorom koji će biti sklopljen između Naručioca i Izvršioca.**

1. **Svrha ugovora**

**Svrha ugovora je realizacija webinara od strane stručnjaka u sklopu realizacije aktivnosti navedenih pod stavkom 3.1.**

1. **Očekivani rezultati**

Ciljne korisničke grupe će kroz obuku unaprijediti znanja vezana za prevenciju svih oblika nasilja nad djecom posebno nasilja i rodno zasnovanog nasilja u digitalnom okruženju, kao i pružanje kvalitetnije pomoći djeci žrtvama nasilja, kao i prepoznavanja potencijalnih žrtava nasilja među djecom.

1. **Logistika i rokovi angažmana**

## Odgovorno tijelo

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Datum početka i trajanja angažmana

Angažman stručnjaka traje u periodu od Novembra 2020 godine. do Aprila 2021 godine.

1. **Zahtjevi za realizaciju usluga/Kvalifikacije i vještine:**

* VSS;
* odlično poznavanje metodologije organizacije treninga;
* poznavanje rada MFS – EMMAUS-a/Centra za sigurni internet;
* vještine i predhodno iskustvo u provođenju online treninga/webinara;
* napredne komunikacijske vještine;
* iskustvo rada u organizacijama/institucijama aktivnim u oblasti prevencije različitih oblika nasilja;
* iskustvo u radu sa ciljnim grupama projekata;
* napredne informatičke vještine.

**Zahtjevi za ponudu za pružanje usluge/realizaciju poslova stručnjaka/trenera na ovoj aktivnosti, dostavljaju se profersionalcima sa visokom stručnom spremom društvenog smjera, specijaliziranih u području tematike nasilja nad djecom sa najmanje dvije (2) godine rada u struci. Također, kako bi se adekvatno provele navedene aktivnosti, neophodne su izvanredne prezentatorske i edukatorske vještine. Izabrani stručnjaci/treneri se obavezuju na korištenje svojih najboljih vještina i sposobnosti za obavljanje usluga u interesu naručioca, a na siguran, blagovremen, marljiv, efikasan i ekonomičan način.**

1. **Način podnošenja prijave:**

**Ponuđaći su dužni dostaviti sljedeće:**

* **CV sa pregledom ranije sprovedenih referentnih aktivnosti;**
* **finansijsku ponudu (neto iznos po treningu).**

1. **Obaveze Izvršioca:**

**Izvršilac se obavezuj da će:**

* **biti na raspolaganju u periodu od Novembra 2020. godine do Marta 2021. godine za održavanje većeg broja webinara;**
* **u saradnji sa drugim trenerima i timom MFS – EMMAUS-a pripremiti pregled sadržaja tematskih cjelina obuke i načina prezentacije istih prema učesnicima, te navedene tematske cjeline staviti u plan/dnevni red po kojem će se odvijati obuka;**
* **u saradnji sa MFS – EMMAUS-om/članovima Omladinskog panela implementirati navedene obuke sa učesnicima;**
* **u saradnji sa MFS-EMMAUS-om okupiti učesnike i dogovoriti tehničke detalje implementacije webinara;**
* **nakon održanog webinara dostaviti izvještaj/zapisnik o realizovanoj aktivnosti.**

**FORMULAR ZA PRIJAVU**

1. **Opći podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Neto iznos po danu angažmana** |  |

1. **REFERENCE KANDIDATA**

|  |  |  |  |
| --- | --- | --- | --- |
| **Br.** | **Publikacija/provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno

1. **IZJAVA**

Ja, dolje potpisani kandidat, izjavljujem da sam upoznat/-a sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |